|  |  |  |
| --- | --- | --- |
|  |  | **Chestionar despre preferințele și ocupațiile a două persoane din generatile trecute când aveau 14-16 ani** |
|  |  |
|  |  |

**1. Ce cărți citeați și ce reprezenta lectura pentru dumneavoastă în perioada adolescenței?**

**„Lectura, mai mult decât acum, era cu siguranță mai exploatată și mai dorită în rândul foștilor tineri din generația mea, cartea fiind practic principala sursă, cât de informare, cât și de divertisment. Cu sinceritate, romanele mele preferate erau ca și în prezent, cele criminaliste și polițiste, exemplu clar fiind toate cărțile din seria „Aventurile lui Sherlock Holmes” pe care o citisem atunci în dialect slavon, pentru că aceasta era singura variantă disponibilă. Până azi, păstrez cărțile primite și unele chiar cumpărate, ce îmi amintesc de anii frumoși de gimnziu și liceu. Cărți scrise de autori români precum Teodoreanu sau Eliade erau o idilă greu de obținut în anii ’80.**

**Proza îmi plăcea, dar operele lirice erau, cu certitudine preferatele mele. Poeziile despre patrie, plai și mamă îmi împlineau dorința aprinzătoare de lectură.”**

**2. Care erau preferințele și ocupațiile dumneavoastră preferate?**

**„Muzica, precum astăzi, a fost mereu pe placul adolescnților. Atunci, țara noastră, fiind încă una dintre țările Uniunii Sovietice, aproape toate ramurile artei erau influențate. Totuși, pianul era un simbol în familia mea, prin urmare de mic copil, pianul a început să devină o pasiune clară. Muzica pe care o ascultam în timpul liber era una foarte diversă, de la mari cântăreți/cântărețe internaționale până la vedetele autohtone faimoase atunci. Iubeam să îmi petrec timpul cu prietenii, fie în parcuri, fie muzee. Trăind la oraș, aveam mereu ușile deschise spre noi căi de învățare și dezvoltare. Totuși, procesul de dezvoltare educațională și culturală a unui adolescent era unul mult mai lent, din cauza resurselor necesare indisponibile și timpurilor mai grele de atunci.”**

**3. Care erau trăsăturile d-voastră de caracter ce vă defeneau ca și adolescentă?**

**„Adolescenta de atunci este foarte diferită de adulta de acum, dar există și unele trăsături comune ce le pot regăsi, chiar și astăzi, precum pasiunea pentru călătorie și fotografie. Aceste două pasiuni pe care le-am descoperit de atunci, mi-au definit drumul în carieră, astfel devenind fotograf. Adolescența este, cum am spus mereu, pe lângă baza ce ne va defini întreaga viață, este și ultima perioadă de libertate destulă pentru a putea savura întru-totul gustul vieții. Acest timp frumos este ușa mai multor drumuri ce pot fi urmate de către noi, de aceea trebuie să calculăm totul în detalii pentru a putea să ne formăm cariera de succes dorită. Eu am reușit, la 54 ani, să mă simt împlinită și am reușit să parcurg un drum adolescentin lung și anevoios, însă plin de pasiune, talent și tandrețe.”**

**Chestionar, Valentina Vanica, 54 ani**

**1. Ce cărți citeați și ce reprezenta lectura pentru dumneavoastă în perioada adolescenței?**

**„Lectura nu a fost mereu o parte importantă în tinerețea mea, deoarece între mine și citit mereu a existat o anumită descrepanță de nelămurit până la vârsta de 15 ani când l-am descperit pe Tolstoi întâmplător prin supunerea adulților ce m-au obligat să citesc. Intrând pe ușa bibliotecii prima dată, a fost un sentiment nou, iar întrebând-o pe bibliotecară ce cărți mi-ar putea recomanda, mi-a propus „Război și pace”. Luând cartea veche,prăfuită și scrisă în litere chirilice, am simțit formarea unei noi legături între mine și carte. A fost grea, dar mi-a rămas în minte lumea uimitoare și genială creată de marele Lev Tolstoi. Eu și poezia mereu am făcut parte din două lumi complet diferite. Niciodată nu am înțeles într-adevăr sensul unui text liric complicat și inexplicabil de către mine, în schimb, un roman, unul chiar foarte dificil, redă o lume complet diferită și plină de imaginație înșirată pe zeci sau sute pagini.”**

**2. Care erau preferințele și ocupațiile dumneavoastră preferate?**

**„De la vârsta de 13-14 ani, sportul a fost introdus în viața mea ca și o preferință, nu obligațiune, iar fotbalul mă făcea într-adevăr să mă simt liber. Sportul a intrat în rutina mea atât de târziu, din cauza faptului că niciodată n-am avut curajul să-l încerc, iar când am facut-o, nu am regretat deloc. Pe lângă fotbal, adoram diminețile de vară când practicam înnotul.**

**Pe atunci era ceva foarte ciudat, fiind băiat, dar îmi plăcea să o ajut pe draga mea mamă în gospodărie. Ca și adolescent, eram unul cam introvert și izolat, pentru că nu-mi plăcea deloc să mă întâlnesc cu prietenii sau colegii, de aceea eram unul dintre cei mai diferiți elevi ai clasei mele.”**

**3. Care erau trăsăturile d-voastră de caracter ce vă defeneau ca și adolescent?**

**„Pe parcursul anilor, am deprins noi aptitudini și m-am schimbat foarte mult încă din perioada de adolescență. Aveam caracteristică o naivitate definitorie ce nu mă prea ajuta în liceu. Mereu am dorit să mă caracterieze trăsături precum curajul, dar atunci nu era deloc așa. Relația între mine și bunica ta m-a schimbat enorm. Datorită acestui fapt, nu mă prea recunosc și nu întâlnesc note distinctive cu „eu” de la 15 ani. Acum, uitându-mă în trecut, nu regret deciziile făcute pentru că totul vine la vremea sa, iar eu nu vreau să dau ceasul înapoi.”**

**Chestionar, Ion Mereuță, 65 ani**